 Waxa kaloo uu ka codsaday dawladaha hoose ee magaalooyinka gobolada Somaliland oo dhan inay il-gooni ah ku eegaan, dhaqaale gaar ahna u sameeyaan meelaha calaamadsan ee loo aqoonsaday inay yihiin xabaalo-wadareedyo lagu aasay dad la xasuuqay, kuwaasoo uu xusay inay ku yaalaan magaalooyinka Berbera, Burco, Gabilay iyo Arabsiyo, isagoo tilmaamay in magaalada Ceerigaabo oo aanay ilaa hadda gaadhin ay ku yaalaan ilaa saddex meelood lagu xasuuqay dad badan, isla markaana ay sannadkan 2015 tegi doonaan goobaha xasuuqu ka dhacay ee xarunta Gobolka Sanaag. 